32012R0286
L 095/1
SLUŽBENI LIST EUROPSKE UNIJE
DELEGIRANA UREDBA KOMISIJE (EU) br. 286/2012
od 27. siječnja 2012.
o izmjeni Priloga I., priloga VIII. i IX. Uredbi (EZ) br. 1007/2011 Europskog parlamenta i Vijeća o nazivima tekstilnih vlakana i s njima povezanom etiketiranju i označivanju sirovinskog sastava tekstilnih proizvoda radi uključivanja naziva novih tekstilnih vlakna za potrebe njihove prilagodbe tehničkom i znanstvenom napretku
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 1007/2011 Europskog parlamenta i Vijeća od 27. rujna 2011. o nazivima tekstilnih vlakana i s njima povezanom etiketiranju i označivanju sirovinskog sastava tekstilnih proizvoda te stavljanju izvan snage Direktive 73/44/EEZ i direktiva 96/73/EZ i 2008/121/EZ Europskog parlamenta i Vijeća (1), a posebno njezin članak 21.,
budući da:
(1)
Uredba (EU) br. 1007/2011 utvrđuje propise za označivanje i stavljanje na tržište proizvoda u pogledu sadržaja njihovih tekstilnih vlakana, s ciljem zaštite interesa potrošača. Tekstilni proizvodi mogu se staviti na tržište Unije samo ako zadovoljavaju odredbe te Uredbe.
(2)
Uredba (EU) br. 1007/2011 zahtijeva etiketiranje za navođenje sirovinskog sastava tekstilnih proizvoda, s provjerama koje se vrše pomoću analiza o usklađenosti ovih proizvoda s oznakama na etiketi.
(3)
Nužno je radi prilagođavanja Uredbe (EU) br. 1007/2011 tehničkom napretku dodati dvokomponentni polipropilen/poliamid na popis vlakana utvrđen u prilozima I. i IX. toj Uredbi.
(4)
Jedinstvene metode kvantitativne analize dvokomponentnih mješavina tekstilnih vlakana predviđene su u Prilogu VIII. Uredbi (EU) br. 1007/2011.
(5)
Zato je potrebno utvrditi jedinstvene metode ispitivanja dvokomponentnih polipropilen/poliamida.
(6)
Direktiva 96/73/EZ Europskog parlamenta i Vijeća (2), kako je izmijenjena Direktivom Komisije 2011/74/EU (3) te Direktivom 2008/121/EZ Europskog parlamenta i Vijeća (4), kako je izmijenjena Direktivom Komisije 2011/73/EU (5), uključuje naziv tekstilnog vlakana „dvokomponentni polipropilen/poliamid”. S obzirom da je Uredba (EU) br. 1007/2011 stavila izvan snage direktive 96/73/EZ i 2008/121/EZ s učinkom od 8. svibnja 2012., nužno je uključiti nazive tekstilnih vlakana u Uredbu (EU) br. 1007/2011 s učinkom od tog datuma.
(7)
Uredbu (EZ) br. 1007/2011 treba stoga na odgovarajući način izmijeniti,
DONIJELA JE OVU UREDBU:
Članak 1.
Prilozi I., VIII. i IX. Uredbi (EU) br. 1007/2011 mijenjaju se kako je navedeno u Prilogu ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ona se primjenjuje od 8. svibnja 2012. godine.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 27. siječnja 2012.